CELEX: 62020TN0707
Language: da
Date: 2020-12-01 00:00:00
Title: Sag T-707/20: Sag anlagt den 1. december 2020 — Skyworks Solutions mod EUIPO — Sky (Sky5)

25.1.2021   
            
            
               DA
            
            
               Den Europæiske Unions Tidende
            
            
               C 28/63
            
         
      Sag anlagt den 1. december 2020 — Skyworks Solutions mod EUIPO — Sky (Sky5)
      (Sag T-707/20)
      (2021/C 28/94)
      Stævningen er affattet på engelsk
      
         Parter
      
      
         Sagsøger: Skyworks Solutions, Inc. (Wilmington, Delaware, De Forenede Stater) (ved barrister A. Muir Wood)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Sky Ltd (Isleworth, Det Forenede Kongerige)
      
         Oplysninger vedrørende sagen for EUIPO
      
      
         Ansøger af det omtvistede varemærke: Skyworks Solutions, Inc.
      
         Det omtvistede varemærke: Ansøgning om EU-ordmærket Sky5 — registreringsansøgning nr. 17 837 221
      
         Sagen for EUIPO: Indsigelsessag
      
         Den anfægtede afgørelse: Afgørelse truffet den 30. september 2020 af Fjerde Appelkammer ved EUIPO (sag R 229/2020-4)
      
         Påstande
      
      
                  —
               
               
                  Den anfægtede afgørelse annulleres.
               
            
                  —
               
               
                  Indsigelserne mod registrering af det anfægtede varemærke forkastes i deres helhed.
               
            
                  —
               
               
                  EUIPO tilpligtes at betale omkostningerne i forbindelse med sagen for Retten.
               
            
         Anbringender
      
      
                  —
               
               
                  Appelkammeret behandlede ikke klagen korrekt eller behandlede den slet ikke.
               
            
                  —
               
               
                  Appelkammeret fastslog med urette, at der ville opstå risiko for forveksling med hensyn til tjenesteydelserne i klasse 40.
               
            
                  —
               
               
                  Appelkammeret tilsidesatte almindelige regler om retfærdighed ved at støtte sin afgørelse på forhold, der ikke var blevet gjort gældende i sagen.
               
            
                  —
               
               
                  Appelkammeret konkluderede med urette, at licensen godtgjorde, at indsigeren var berettiget til at rejse indsigelser på grundlag af EU-varemærket.
               
            
                  —
               
               
                  Indsigelsen vil, for så vidt som den er støttet på varemærket fra Det Forenede Kongerige, blive uden genstand ved udløbet af overgangsperioden, dvs. fra den 1. januar 2021, når henvisninger til medlemsstaterne i Europa-Parlamentets og Rådets forordning (EU) 2017/1001 ikke længere vil omfatte Det Forenede Kongerige.